V.István Katolikus Szakközépiskola és Gimnázium

 Szabadon választható órakeret

Angol nyelvi Fakultáció

Helyi tantárgyi tanterv

Az idegen nyelv oktatásának alapvető célja, összhangban a Közös európai referenciakerettel (KER), a tanulók idegen nyelvi kommunikatív kompetenciájának megalapozása és fejlesztése. A kommunikatív nyelvi kompetencia szorosan összefonódik az általános kompetenciákkal, vagyis a világról szerzett ismeretekkel, a gyakorlati készségekkel és jártasságokkal, valamint a motivációval, amelyek mindenfajta tevékenységhez, így a nyelvi tevékenységekhez is szükségesek.

A korszerű idegennyelv-oktatás a nyelvhasználó valós szükségleteire épül, ezért tevékenységközpontú. Olyan helyzetekre készíti fel a tanulókat, amelyek már most vagy a későbbiek során várhatóan fontos szerepet játszanak életükben. A nyelvtanulási folyamat középpontjában a cselekvő tanulók állnak, akik az idegen nyelv segítségével kommunikatív feladatokat oldanak meg. A feladatok megoldása során receptív, produktív, illetve interaktív nyelvi tevékenységeket végeznek. Mivel a valóságban a legtöbb megoldandó feladat több készség együttes alkalmazását teszi szükségessé, ezeket integráltan tanítjuk.

A mindennapi nyelvhasználatban – ezért a nyelvtanulásban is –, fontos szerepet játszanak a szövegértelmezési és szövegalkotási stratégiák. A recepció során a nyelvhasználó, ill. a nyelvtanuló észleli az írott vagy hallott szöveget, azonosítja mint számára lényegeset, felfogja mint nyelvi egységet, és összefüggésében értelmezi. A produkció során megtervezi és szóban vagy írásban létrehozza a közlendőjét tartalmazó szöveget.

A sikeres kommunikáció érdekében a tanulóknak meg kell ismerniük és használniuk kell azokat a nyelvi eszközöket, amelyekből és amelyekkel helyesen megformált, értelmes mondanivaló alakítható ki. Tisztában kell lenniük a mondanivaló szerveződésének, szerkesztésének elveivel, hogy koherens nyelvi egységgé formálhassák közlendőjüket. Ismerniük kell azokat az eszközöket és forgatókönyveket, amelyekkel sikeresen megoldhatók a különféle kommunikációs helyzetek. Fel kell ismerniük, hogy minden nyelvi érintkezést szabályok szőnek át, amelyek a nemek, korosztályok, társadalmi csoportok között különböző alkalmakkor szabályozzák azt. Ide tartoznak a nyelvi udvariassági szabályok, rituálék és a helyzetnek megfelelő hangnem használatának szabályai is.

A nyelvtanítás során törekedni kell arra, hogy a hallott vagy olvasott szöveg autentikus, a feladatvégzés szempontjából hiteles legyen. Az internet segítségével a tanulók maguk is viszonylag könnyen kerülhetnek autentikus célnyelvi környezetbe, részeseivé válhatnak az adott kultúrának, kapcsolatot teremthetnek a célnyelven beszélőkkel, ami komoly motivációs forrás lehet, és nagyban elősegítheti az autonóm tanulóvá válást. A tanulási folyamat szervezésében nagy jelentősége van a kooperatív feladatoknak és a projektmunkának, ezek szintén erősíthetik a motivációt.

Az idegen nyelvű kommunikáció során meghatározó jelentőségű a nyelvekkel, a nyelvtanulással, az idegen nyelveket beszélő emberekkel és a más kultúrákkal kapcsolatos pozitív attitűd, ami magában foglalja a kulturális sokféleség tiszteletben tartását és a nyelvek, kultúrák közötti kommunikáció iránti nyitottságot.

A nyelvtanulás tartalmára vonatkozóan a NAT hangsúlyozza a tantárgyközi integráció jelentőségét. Fontos, hogy a tanulók az idegen nyelv tanulása során építeni tudjanak más tantárgyak keretében szerzett ismereteikre és személyes tapasztalataikra. Ugyanakkor az idegen nyelvvel való foglalkozás olyan ismeretekkel, tapasztalatokkal gazdagíthatja a tanulókat, amelyeket más tantárgyak keretében is hasznosítani tudnak.

Az egész életen át tartó tanulás szempontjából kiemelkedő jelentősége van a nyelvtanulási stratégiáknak, amelyek ismerete és alkalmazása segíti a tanulókat abban, hogy nyelvtudásukat önállóan ápolják és fejlesszék, valamint hogy újabb nyelveket sajátítsanak el.

A NAT bizonyos képzési szakaszokra meghatározza a minden tanuló számára kötelező minimumszinteket, emellett kitér az emelt szintű képzésben részesülő tanulókkal szemben támasztott követelményekre is. A közműveltségi elemeket a tantárgy egyedi jellemzői miatt a NAT-ban azok a nyelvi szintek és kompetenciák testesítik meg, amelyeket a nemzetközi gyakorlatban és az érettségi követelményrendszerben mérceként használt Közös európai referenciakeret (KER)határoz meg. A nyelvi kompetenciák komplex fejlesztéséhez az ajánlott témakörök kínálnak kontextust. A NAT által az egyes képzési szakaszokra minimumként meghatározott nyelvi szintek a következők:

|  |  |  |  |
| --- | --- | --- | --- |
|  | **4. évfolyam,****minimumszint** | **8. évfolyam,****minimumszint** | **12. évfolyam,****minimumszint** |
| **Első idegen nyelv** | KER-szintben nem megadható | A2 | B1 |
| **Második idegen nyelv** | – | – | A2 |

A kerettanterv az elérendő célokat és nyelvi szinteket kétéves képzési szakaszokra bontva határozza meg. Ez alól csupán az általános iskola 4. évfolyama kivétel, mert ezen az évfolyamon kezdődik a kötelező idegennyelv-oktatás, így a képzési szakasz csak egy tanévet ölel fel.

|  |  |  |  |  |  |
| --- | --- | --- | --- | --- | --- |
|  | **4. évfolyam** | **6. évfolyam** | **8. évfolyam** | **10. évfolyam** | **12. évfolyam** |
| **Első idegen nyelv** | KER-szintben nem megadható | A1 | A2 | B1 mínusz | B1 |
| **Második idegen nyelv** | - | - | - | A1 | A2 |

Az idegen nyelvi kerettanterv a KER-ben leírt készségek alapján határozza meg a nyelvtanulás fejlesztési egységeit; ezek: a hallott és olvasott szöveg értése, a szóbeli interakció, az összefüggő beszéd és az íráskészség. A KER-ben meghatározott nyelvi szintek és kompetenciák azonban nem mechanikusan, hanem a tanulók életkori sajátosságainak tükrében értelmezve kerültek be a kerettantervbe.

Az idegen nyelvi kommunikatív kompetencia fejlesztése szoros kapcsolatban áll a NAT-ban megfogalmazott kulcskompetenciákkal. A kommunikatív nyelvi kompetencia több ponton érintkezik az anyanyelvi kompetenciával. A szövegalkotás, szövegértelmezés, szóbeli és írásbeli kommunikáció számos készségeleme átvihető az idegen nyelv tanulásába és fordítva, az idegen nyelv tanulása során elsajátított kompetenciák hasznosak az anyanyelvi kommunikáció területén. A két terület erősítheti egymást, olyannyira, hogy megfelelő módszerek alkalmazása esetén az is lehet sikeres nyelvtanuló és nyelvhasználó, akinek hiányosak az anyanyelvi ismeretei, sőt az idegen nyelv tanulása segíthet abban, hogy az anyanyelv használata tudatosabbá váljon.

Az önálló tanulás képességének kialakításában hasznos segítséget nyújt a modern technika, az interneten található autentikus szövegek, a direkt és indirekt nyelvtanulási lehetőségek sokasága. Míg korábban csak az írott és a hallott szöveg megértésének fejlesztését támogatta az internet, ma már számos lehetőség kínálkozik a produktív nyelvhasználatra is. Az ingyen elérhető autentikus hanganyagok és videók, képek, szótárak, interaktív feladatok mellett az írott és a szóbeli csevegés, a fórumozás és a blogolás is élményszerű nyelvtanulásra ad alkalmat. Az önálló tanulás képességének folyamatos fejlesztéséhez azonban szükség van a tanulásról magáról való beszélgetésre, a tanulási stratégiák kialakításában való segítségnyújtásra, az önértékelés és a társértékelés alkalmainak megteremtésére.

A nyelvtanítás sikerében fontos szerepet játszik a nyelvtanulók ismereteinek, érdeklődésének, igényeinek, nyelvi és nem nyelvi készségeinek tanulási folyamatba történő bekapcsolása. A nyelvtanulás ugyanakkor a témák sokfélesége miatt, valamint azért, mert minden más tantárgynál több lehetőséget nyújt a beszélgetésre, kiválóan alkalmas a személyiség kibontakozásának támogatására. A siker másik kulcsa a folyamatos pozitív megerősítés, a tanulók önmagukhoz mért fejlődésének elismerése.

A nyelvi fakultáció célja a tanulók felkészítése az emeltszintű érettségi vizsgára, s ez alapján a Fakultáció témaköreinek meghatározásakor az emeltszintű érettségi vizsga követelményeit tartottuk szem előtt. A fakultáció célja, hogy a tanulók elsajátítsák azokat a témaköröket, amelyek a szóbeli vizsgán megjelenhetnek, továbbá továbbfejlesszük a gimnázium 10. évfolyamáig elsajátatott készségeket.

A követelmények az idegen nyelvi érettségi vizsga általános követelményei, valamint az Európa Tanács idegennyelv-oktatással kapcsolatos ajánlásai alapján készültek. Az idegen nyelvi érettségi vizsga szintmeghatározásai igazodnak az Európa Tanács skálájához. Az emeltszintű érettségi vizsga a B2 szintnek felel meg.

**Az Európa Tanács B2 szintjeinek általános leírása:**

 B2 Megérti a változatos, konkrét vagy elvont témájú szövegek fő gondolatmenetét, követni tudja a hosszabb, összetettebb érveléseket is. Folyamatos és természetes módon tud a célnyelven interakciót folytatni. Világos és részletes szöveget tud létrehozni különböző témákról. Véleményét indokolni tudja, részletezni tudja a különböző lehetőségekből adódó előnyöket és hátrányokat.

**A tantárgy nevelési és fejlesztési célrendszere megvalósításának iskolai keretei:**

Tanulócsoport: évfolyam szinten.

**A tantárgy órakerete:**

|  |  |  |  |
| --- | --- | --- | --- |
| ***Évfolyam*** | ***Heti órakeret*** | ***Évi órakeret*** | ***hét*** |
| 11. | 2 | 72 | 36 |
| 12. | 2 | 60 | 30 |

**A helyi tanterv alapját jelentő kerettanterv:**

A kerettantervek kiadásának és jóváhagyásának rendjéről szóló 51/2012. (XII. 21.) EMMI-rendelet 2 sz. mellékletében kiadott Idegen nyelv 9-12. tantárgyi kerettanterv alapján és **Az érettségi vizsga részletes követelményeiről szóló 40/2002. (V. 24.) OM rendelet alapján** készült helyi tanterv.

**2. Áttekintő oldal a helyi tanterv tantárgyi tantervéhez**

**1. táblázat**

|  |
| --- |
| **11. évfolyam:**  |
| Tematikai egység rövid címe | Témakör összidőkerete |
| Személyes vonatkozások, család | 7 |
| Ember és társadalom | 9 |
| Környezetünk | 9 |
| Az iskola | 4 |
| A munka világa | 4 |
| Életmód | 7 |
| Szabadidő, művelődés, szórakozás | 9 |
| Utazás, turizmus | 10 |
| Tudomány és technika | 10 |
| Gazdaság és pénzügyek | 3 |
| Évfolyam összesen | 72 |

|  |
| --- |
| **12. évfolyam:**  |
| Tematikai egység rövid címe | Témakör összidőkerete |
| Személyes vonatkozások, család | 4 |
| Ember és társadalom | 7 |
| Környezetünk | 8 |
| Az iskola | 6 |
| A munka világa | 7 |
| Életmód | 7 |
| Szabadidő, művelődés, szórakozás | 5 |
| Utazás, turizmus | 4 |
| Tudomány és technika | 7 |
| Gazdaság és pénzügyek | 5 |
| Évfolyam összesen | 60 |

2. táblázat

A tantárgy helyi tantervében a kerettanterv kiegészítésére biztosított órakeret felhasználása

|  |  |  |
| --- | --- | --- |
| **11. évfolyam:**  | **Szabad órakeret:** | **72** |
| Tematikai egység | Téma | Óraszám |
| Személyes vonatkozások, család | A család szerepe az egyén és a társadalom életében | 7 |
| Ember és társadalom | Az emberi kapcsolatok minősége, fontossága (barátság, szerelem, házasság)Előítéletek, társadalmi problémák és azok kezeléseAz ünnepek fontossága az egyén és a társadalom életében | 9 |
| Környezetünk | A lakóhely és környéke fejlődésének problémáiA környezetvédelem lehetőségei és problémái | 9 |
| Az iskola | A nyelvtanulás, a nyelvtudás, szerepe, fontossága az Európai UnióbanKülföldi tanulmányi lehetőségek | 4 |
| A munka világa | A munkavállalás körülményei, lehetőségei itthon és más országokban, divatszakmák | 4 |
| Életmód | A szenvedélybetegségekAlternatív gyógyászat | 7 |
| Szabadidő, művelődés, szórakozás | A szabadidő jelentősége az ember életébenA művészet szerepe a mindennapokban | 9 |
| Utazás, turizmus | A motorizáció hatása a környezetre és a társadalomra | 10 |
| Tudomány és technika |  A tudományos és technikai fejlődés pozitív és negatív hatása a társadalomra, az emberiségreAz űrkutatás szerepe | 10 |
| Gazdaság és pénzügyek | A fogyasztói társadalom problémáiGazdasági kapcsolataink | 3 |
|  | **Összesen:** | **72** |

|  |  |  |
| --- | --- | --- |
| **12. évfolyam:**  | **Szabad órakeret:** | **60** |
| Tematikai egység | Téma | Óraszám |
| Személyes vonatkozások, család | Családi munkamegosztás, szerepek a családban, generációk együttéléseA nők társadalmi szerepének váltazásai | 4 |
| Ember és társadalom | A fogyasztói társadalom, reklámokTársadalmi viselkedési formákAz öltözködés mint a társadalmi hovatartozás kifejezése | 7 |
| Környezetünk | Ökoházak, energiatudatos háztartási szokásokA lakóhely és környéke fejlődésének problémáiUrbanizációs problémák | 8 |
| Az iskola | Külföldi tanulási lehetőségekOktatási rendszerünk fejlődéseOktatási rendszer a célnyelvi kultúrákban | 6 |
| A munka világa | Divatszakmák és hiányszakmákMunkaheyli függőségi viszonyok | 7 |
| Életmód | A kulturált étkezés feltételei, fontosságaA vegetarianizmus problémáiNemzeti és nemzetközi konyhaművészet | 7 |
| Szabadidő, művelődés, szórakozás | A könyvek, a média és az internet szerepe, hatásaiMinőségi szórakoztató ipar | 5 |
| Utazás, turizmus | Az idegenforgalom jelentőségeÖkoturizmus | 4 |
| Tudomány és technika | Robotok tervezéseGénmódosításA tudományos és technikai fejlődés erkölcsi kérdései | 7 |
| Gazdaság és pénzügyek | Hazánk főbb gazdasági mutatóiHitelek és az eladósodás kérdéseA pénz világa | 5 |
|  | **Összesen:** | **60** |

**1. OLVASOTT SZÖVEG ÉRTÉSE**

A tanuló képes az olvasási céloknak, illetve a feladatnak megfelelő stratégiák alkalmazásával a szövegben a gondolatmenetet követni, véleményeket, érvelést követni, az információkat megfelelő részletességgel megérteni, a szerző álláspontjára következtetni, a szerző, illetve a szereplők érzéseire, érzelmeire következtetni. szöveg hosszabb, nyelvileg és tartalmilag összetettebb, konkrét vagy elvont témájú. A szöveg fajtái publicisztikai írások, (modern) szépirodalmi szövegek.

**2. NYELVHELYESSÉG**

A tanuló képes változatos nyelvtani szerkezetek és lexikai egységek felismerésére, kiegészítésére és létrehozására szövegszinten. A szöveg hosszabb, nyelvileg és tartalmilag összetettebb, konkrét vagy elvont témájú.

**3. HALLOTT SZÖVEG ÉRTÉSE**

A tanuló képes az értési céloknak, illetve a feladatnak megfelelő stratégiák alkalmazásával a szöveg gondolatmenetét részleteiben is követni, megértésén túl a szövegkörnyezetből következtetni az egyes beszélők álláspontjára, megértésén túl a szövegkörnyezetből következtetni a beszélők érzelmeire és egymáshoz való viszonyára. A szöveg ezen a szinten változatos nyelvtani szerkezetekből és lexikai elemekből építkező, természetes, a szöveg jellegének megfelelően változatos tempójú, tartalmilag és szerkezetileg összetett.

**4. ÍRÁSKÉSZSÉG**

A vizsgázó képes - a megadott témákat általános nézőpontból is tárgyalni, álláspontját viszonylag árnyaltan, érvelését rendszerezetten kifejteni, a nyelvi eszközök széles skálájának változatos alkalmazásával, összefüggő, megfelelően tagolt, logikusan felépített szöveget létrehozni, a nyelvtani struktúrákat, valamint a helyesírás szabályait rendszerszerű hibák nélkül, nagy biztonsággal alkalmazni. A létrehozandó szöveg olvasói levél, vagy cikk (diák) újság számára

**5. BESZÉDKÉSZSÉG**

A tanuló képes folyékonyan, helyesen és hatékonyan használni a nyelvet, gondolatait, álláspontját következetesen, folyamatosan kifejteni, a megadott témákat általánosabb nézőpontból is tárgyalni, folyamatosan és természetesen részt venni a különböző témájú társalgásokban, bonyolultabb, váratlan elemeket is tartalmazó feladatokat sikeresen megoldani, elmagyarázni álláspontját, világosan érvelni, enyhe akcentusa ellenére természetes kiejtéssel, hanglejtéssel és normál beszédtempóban beszélni

**Az emeltszintű érettségi követelményeknek megfelelően a fejlesztés a 12. évfolyam végére az alábbi fejlesztési feladatokat kívánja megvalósítani:**

|  |  |
| --- | --- |
| **Fejlesztési egység** | **Hallott szöveg értése** |
| **Előzetes tudás** | A2-B1, azaz a tanuló már megért lényeges információkat, amelyek olyan ismert témákhoz kapcsolódnak, mint pl. a munka, az iskola, a szabadidő. Ki tudja szűrni a fontos információkat azokból a rádió- és tévéadásokból, amelyek aktuális eseményekről vagy érdeklődési körének megfelelő témáról szólnak. |
| **A tematikai egység nevelési-fejlesztési céljai** | A köznapi és tanulmányi életben elhangzó hosszú beszédek megértése, ha normális beszédtempóban erős akcentus nélkül beszélnek.Konkrét és elvont témájú üzenetek megértése, amelyek a mindennapi élet, illetve a tanulmányi munka során előfordulhatnak.Az összetettebb érvelés követése, amennyiben a téma viszonylag ismerős, és a beszéd menete jól követhető.Az anyanyelvű beszélők közötti társalgás viszonylag könnyed követése.Az érettségi vizsga követelményeiben meghatározott szövegek általános és részinformációinak megértése.  |
| **A fejlesztés tartalma** |
| A mindennapi társalgásban és a tanulás során elhangzó összetett álláspontok lényegének megértése. A normális beszédtempójú és erős akcentus nélküli köznyelvi beszéd és tanulmányokkal kapcsolatos előadás főbb pontjainak megértése. Konkrét és elvont témájú, a mindennapi és a tanulmányi munka során előforduló standard dialektusú bejelentések és üzenetek megértése. Rádiós dokumentumműsor és egyéb felvett vagy közvetített hanganyagok megértése standard dialektus esetén. Konkrét és elvont témájú hírműsorok, dokumentumfilmek, televíziós műsorok, színdarabok, beszélgetőműsorok megértése.Részletes, összetett érvelés megértése ismerős téma esetén. Anyanyelvű beszélők közötti társalgás viszonylag könnyed követése. A beszélő hangulatának, hangszínének, nézeteinek és attitűdjeinek megértése. A szövegértési stratégiák alkalmazása, pl. szöveghallgatáskor a főbb pontok keresése. A megértés ellenőrzése kontextuális jelek segítségével.**Felkészülés mindezek alkalmazására az érettségi vizsga feladatainak megoldása során.***A fenti tevékenységekhez használható szövegfajták, szövegforrások* Közlemények, párbeszédek, üzenetek, bejelentések (pályaudvaron, repülőtéren stb.), televíziós és rádiós hírek, beszélgetőműsorok, színdarabok, dokumentumfilmek, hangfelvételek, rögzített telefonos szövegek (pl. üzenetrögzítő, információs szolgálatok), telefonbeszélgetések, tanulmányokkal kapcsolatos előadások, prezentációk, beszélgetések, riportok, élő interjúk, filmek, anyanyelvűek közti társalgás. |

|  |  |
| --- | --- |
| **Fejlesztési cél** | **Szóbeli interakció** |
| **Előzetes tudás** | B1, azaz a tanuló elboldogul a legtöbb olyan helyzetben, amely külföldi utazás során adódik. Előkészület nélkül részt tud venni a személyes jellegű vagy érdeklődési körének megfelelő, ismert vagy mindennapi témáról folytatott társalgásban (pl. család, szabadidő, munka, utazás, aktuális események).  |
| **A tematikai egység nevelési-fejlesztési céljai** | Folyékony, helyes és hatékony nyelvhasználat általános és tanulmányokkal kapcsolatos témák széles körében. Gondolatok, vélemény és érvek, valamint az érzelmek különböző fokozatainak pontos kifejezése. Hatékony részvétel a mindennapi és a tanulás során előforduló vitahelyzetekben. Alkalmazkodás a kommunikációs helyzethez stílusban, regiszterhasználatban. Az érettségi részletes követelményeiben megadott témakörökben és kommunikációs helyzetekben zökkenőmentes kommunikáció kezdeményezése, fenntartása és lezárása vizuális és verbális segédanyagok alapján. |
| **A fejlesztés tartalma** |
| Társalgásban való részvétel mindennapi, tanulmányi, iskolai vagy szabadidővel kapcsolatos témák körében. Érzelmek különböző fokozatainak árnyalt kifejezése, események, élmények személyes jelentőségének kifejezése. Gondolatok, problémák felvetése, megvitatása, teendők meghatározása, alternatív javaslatok értékelése mindennapi és általános érdeklődésre számot tartó témák esetén.A tanulmányokhoz, érdeklődési körhöz kapcsolódó beszélgetésben való aktív részvétel, információcsere, nézetek kifejtése, indoklása, rákérdezés mások nézeteire, reagálás azokra.Elbeszélés, újságcikk, előadás, eszmecsere, interjú vagy dokumentumfilm összefoglalása, véleménynyilvánítás, a témával kapcsolatos kérdések megválaszolása.Vitákban saját érvek pontos, meggyőző indoklása, bizonyítása példákkal. A partner érveinek felismerése, elfogadása vagy meggyőző cáfolata, ellenérvek pontos megfogalmazása, indoklása és példákkal való bizonyítása. Közös munka során a részletes utasítások megbízható megértése, megbeszélése, a partner véleményének kikérése.Szolgáltatások kapcsán felmerülő nézeteltérések megvitatása és hatékony megoldása.Összetett információ és tanács megértése és cseréje. Több forrásból származó információk és érvek összegzése, bemutatása, megvitatása. Hatékony részvétel interjúban, folyamatos kezdeményezés, gondolatok kifejtése, tapasztalatokról való beszámolás, saját kérdések megfogalmazása. Anyanyelvű beszélők között zajló élénk eszmecsere megértése és bekapcsolódás a beszélgetésbe.Ismerős és általános témáról beszélgetés kezdeményezése, fenntartása, a szó átvétele, átadása, mások bevonása, a beszélgetés lezárása, egymás kölcsönös megértésének elősegítése.Beszélgetésben elhangzottak összefoglalása, a lényeg kiemelése, a megértés ellenőrzése, félreérthető megfogalmazások javítása, körülírás, szinonimák használata.A kommunikációs eszközök széles körének alkalmazása.A kommunikációs távolság felmérése, az általános udvariassági szabályok ismerete és alkalmazása. Állítások és közbeszólások kommentálása, ezáltal az eszmecsere kibontakozásának elősegítése. Ismerős témában a beszélgetés menetének terelése, a megértés megerősítése, mások bevonása a beszélgetésbe. Természetes, jó nyelvhelyességgel való kommunikáció a körülményeknek megfelelő stílusban. Mondanivaló helyzethez és körülményekhez igazítása, gondolatok közötti viszonyok pontos, hatékony jelzése.A legtöbb általános témában jó szókincs, rugalmas használat, lexikai pontosság.Állandósult szókapcsolatok használata azért, hogy időt nyerjen és megtartsa a szót, amíg megfogalmazza mondanivalóját. Viszonylag magas szintű grammatikai biztonság, értelemzavaró hibák nélkül. Meglehetősen egyenletes beszédtempó, időnkénti habozással.Tiszta, természetes kiejtés és hanglejtés.**Felkészülés mindezek alkalmazására az érettségi vizsga feladatainak megoldása során.**A szóbeli interaktív vizsgához szükséges kommunikációs stratégiák.*A fenti tevékenységekhez használható szövegfajták, szövegforrások.*Személyes és telefonos társalgás, megbeszélés, eszmecsere, tranzakciós és informális párbeszéd, utasítás, interjú, vita, szerep eljátszása. |

|  |  |
| --- | --- |
| **Fejlesztési egység** | **Összefüggő beszéd** |
| **Előzetes tudás** | B1, azaz a tanuló már el tudja mesélni egyszerű mondatokkal élményeit, álmait, reményeit, céljait. Röviden meg tudja magyarázni és indokolni a véleményét. El tud mondani eseményeket, történeteket, tartalmat, és véleményt tud nyilvánítani ezekről. |
| **A tematikai egység nevelési-fejlesztési céljai** | Világos, szisztematikusan kifejtett leírás és bemutatás, előadás tartása az érdeklődési körhöz és a tanulmányokhoz kapcsolódó témák széles skálájában. A fontos gondolatok megfelelő kiemelése, és a mondanivaló alátámasztása példákkal, érvekkel. Annak megtervezése, hogy mit és milyen eszközökkel mondjon, valamint a hallgatóságra tett hatás figyelembe vétele. Képesség természetes módon eltérni egy előre elkészített szövegtől. Az érettségi vizsga részletes követelményeiben megadott témakörökben és kommunikációs helyzetekben önálló megnyilatkozás, témakifejtés (gondolatok, vélemény) vizuális és verbális segédanyagok alapján. |
| **A fejlesztés tartalma** |
| Szisztematikusan kifejtett előadás bemutatása, a fontos gondolatok kiemelése.Érvek sorba rendezése, főbb pontok megfelelő kiemelése és a gondolatok alátámasztása példákkal, érvekkel. Tényszerű és irodalmi szövegek összefoglalása, megjegyzések hozzáfűzése. Világos, folyékony, rögtönzött, a hallgatóság számára egyértelmű bejelentések kifejezése a legtöbb általános témában. A különböző alternatívák előnyeinek és hátrányainak kifejtése. Ellentétes nézetek és a főbb gondolatok megvitatása.Egy film vagy színdarab cselekményének és az események sorozatának összefoglalása.Kivonatok készítése olyan hírműsorokból, interjúkból vagy dokumentumfilmekből, amelyek véleményeket, érveket és eszmecserét tartalmaznak. Mondanivaló megtervezése, beszéd eszközeinek kiválasztása. Ismerős szituációkban folyékony és könnyed nyelvhasználat.Hallgatóságra tett hatás figyelembevétele. Aktuális témával kapcsolatos nézőpontok elmagyarázása. Szókincsbeli és szerkezetbeli hiányosságok, valamint botlások és hibák kompenzálása és kijavítása körülírással és átfogalmazással. Jellegzetes hibák feljegyzése, és a beszéd tudatos ellenőrzése a hibák alapján. Természetes eltérés az előre elkészített szövegtől, reagálás a hallgatóság által felvetett szempontokra, a prezentációt követő kérdések megválaszolása.**Mindezeknek a szóbeli érettségi vizsgán történő alkalmazására való felkészülés.***A fenti tevékenységekhez használható szövegfajták, szövegforrások:*Leírások, képleírások, témakifejtés, elbeszélő szöveg, érveléssor, előadások, prezentációk (önállóan vagy segédanyagok, instrukciók alapján), projektek bemutatása, párbeszéd és társalgás, nyilvános viták és eszmecserék, telefonbeszélgetés, szerep eljátszása, versek, rapszövegek. |

|  |  |
| --- | --- |
| **Fejlesztési egység** | **Olvasott szöveg értése** |
| **Előzetes tudás** | B1, azaz a tanuló képes a főként standard nyelven megírt, tevékenységéhez, tanulásához kapcsolódó szövegek megértésére.Magánlevélben megérti az események, érzelmek és kívánságok leírását. |
| **A tematikai egység nevelési-fejlesztési céljai** | Az érdeklődési körhöz kapcsolódó szövegek elolvasása és megértése.Hosszú és összetett szövegeket gyorsan átolvasása, a lényeges részletek megtalálása. Önálló olvasás, az olvasási stílus és sebesség változtatása a különböző szövegeknek és céloknak megfelelően.Bonyolultabb és hosszabb szövegekben is az író álláspontjának, nézőpontjának megértése. Az érettségi vizsga követelményeiben leírt szövegek fontos általános és részinformációinak megértése. |
| **A fejlesztés tartalma** |
| Az érdeklődési köréhez és tanulmányaihoz kapcsolódó levelezés, hírek, cikkek elolvasása és a lényeg megértése. Érdeklődésével és tanulmányaival kapcsolatos hosszú, összetett utasítások, feltételek és figyelmeztetések megértése.Különböző tantárgyakkal kapcsolatos cikkek megértése esetenként szótár használatával.Az önálló olvasás fejlesztése, olvasási stílus és sebesség változtatása a különböző szövegeknek és céloknak megfelelően. A megfelelő források szelektív használata.Témák széles körében hírek, cikkek és beszámolók tartalmának és fontosságának gyors meghatározása és annak eldöntése, hogy érdemes-e a szöveget alaposabban is tanulmányozni.Az író álláspontjának, nézőpontjának megértése napjaink problémáival foglalkozó cikkekben és beszámolókban. Széles körű szókincs kialakítása. Ismeretlen kifejezések, fordulatok kezelése, a jelentés szövegkörnyezetből, szövegösszefüggésből való kikövetkeztetésével.Online és hagyományos, egy- és kétnyelvű szótárak használata. Kortárs irodalmi prózai szövegek megértése. **Felkészülés mindezek alkalmazására az érettségi vizsga feladatainak megoldása során.***A fenti tevékenységekhez használható szövegfajták, szövegforrások:*Utasítások, instrukciók (pl. feliratok, használati utasítások), tájékoztató szövegek (pl. hirdetés, reklám, menetrend, prospektus, műsorfüzet), tájékoztató táblák, utcai és filmfeliratok, játékszabályok, hagyományos és elektronikus levelek, újságcikkek (pl. hír, beszámoló, riport), internetes honlapok, internetes fórumok hozzászólásai, ismeretterjesztő szövegek, képregények, tantárgyakkal kapcsolatos szövegek, cikkek, publicisztikai írások, tantárgyakkal kapcsolatos forrásirodalom, beszámolók, elbeszélő szövegek, modern szépirodalmi szövegek. |

|  |  |
| --- | --- |
| **Fejlesztési egység** | **Írás** |
| **Előzetes tudás** | B1, azaz a tanuló tud egyszerű, folyamatos szöveget alkotni ismerős, érdeklődési köréhez kapcsolódó témákról.Be tud számolni élményeiről és benyomásairól. |
| **A tematikai egység nevelési-fejlesztési céljai** | Világos, részletes szövegek írása érdeklődési körrel és tanulmányokkal kapcsolatos számos témakörben és műfajban. Érveik gondolatok és vélemény kifejtése elvont témákról is. Tudakozódással és problémák magyarázatával kapcsolatos üzenetek feljegyzése. Az adott műfaj hagyományainak követése. Jártasság az érettségi íráskészséget mérő feladatainak megoldásában és az értékelésükre használt kritériumok alkalmazásában. |
| **A fejlesztés tartalma** |
| Világos, részletes szövegek írása számos témakörben. Több forrásból származó adatok és érvek összegzése és értékelése, a fontos gondolatok érthető közlése.Tudakozódással és problémák magyarázatával kapcsolatos üzenetek, információt közlő feljegyzések/üzenetek írása a mindennapi életében szerepet játszó embereknek.Hírek, nézetek hatékony kifejtése, reagálás mások nézeteire. Esszé, beszámoló, riport, film-, könyv-, színdarab-ismertető írása. A különböző érzelmi fokozatok kifejezése, továbbá az események és élmények személyes jelentőségének kiemelése levelezésben.Megjegyzések megfogalmazása a levelezőpartner híreivel és nézeteivel kapcsolatban.Kreatív, önkifejező műfajokkal való kísérletezés, pl. vers, elbeszélés, történet írása, illetve átírása. Gondolatokról és problémamegoldásokról értékelés készítése. Részletes leírás készítése valóságos vagy képzelt eseményekről és élményekről. Érvelés rendezett kifejtése egy bizonyos nézőpont mellett vagy ellen, a különböző alternatívák előnyeinek és hátrányainak kifejtése. A lényeges pontok és alátámasztó gondolatok hangsúlyozása, a több forrásból származó információk és érvek szintetizálása. A gondolatok közötti kapcsolat világos, összefüggő jelölése, az adott műfaj hagyományainak követése.Levelek, cikkek, beszámolók, történetek világos, a szöveg jól definiált tartalmú bekezdésekre tagolása, bekezdések szerkesztése, szövegszerkesztés: bevezetés, kifejtés, lezárás.Kötőszavak, kifejezések hatékony használata a szöveg logikájának megvilágítására és a könnyebb megértés támogatására.Saját írásmű tudatos ellenőrzése, javítása; a félreértést okozó hibák helyesbítése.A szókincsbeli és szerkezetbeli hiányosságok kompenzálása körülírással és átfogalmazással.A mondanivaló alátámasztása vizuális eszközökkel (pl. rajz, ábra, diagram, térkép).Az írásmű stílusának magabiztos megválasztása, a formális, neutrális és informális stílus stíluselemeinek alkalmazása.A nyelvi szintnek megfelelő, felhasználóbarát online és hagyományos szótárak használata.**Felkészülés az érettségi íráskészséget mérő feladatainak megoldására, és az értékelésükre használt kritériumok megismerése.***A fenti tevékenységekhez használható szövegfajták, szövegforrások:*Hagyományos és elektronikus nyomtatvány, kérdőív, listák, hagyományos és elektronikus képeslapok, képaláírások, emlékeztetők írása, jegyzetek készítése, diktált üzenetek leírása, SMS-ek/MM S-ek, ügyintézéssel kapcsolatos vagy személyes információt tartalmazó levelezés postai levélben, faxon, elektronikusan (pl. tudakozódás, megrendelés, foglalás, visszaigazolás), tetszést/nem tetszést kifejező üzenetek, elektronikus informális műfajok, pl. blog, fórum, bejegyzések közösségi oldalakon, megállapodások, szerződések, közlemények szövegének egyeztetése, cikkek írása magazinok, újságok és hírlevelek számára, cselekvéssort tartalmazó instrukciók, történetek, elbeszélések, mesék, jellemzések, leírások, jegyzetek, versek, rapszövegek, rigmusok, dalszövegek, rövid jelenetek, paródiák, poszterek készítése. |
|  **A fejlesztés várt eredményei a** **két évfolyamos** **ciklus végén** | **B2 szintű nyelvtudás.****A tanuló képes megérteni az összetettebb konkrét vagy elvont témájú, köznapi vagy tanulmányaihoz kapcsolódó beszélgetések gondolatmenetét.****Aktívan részt vesz az ismerős kontextusokban folyó beszélgetésekben, meg tudja indokolni és fenn tudja tartani nézeteit. Folyamatos és természetes módon olyan szintű interakciót tud folytatni anyanyelvű beszélővel, hogy az egyik félnek sem megterhelő.** **Világos, részletes leírást ad az érdeklődésével kapcsolatos témák széles köréről. Ki tudja fejteni egy aktuális témával kapcsolatos álláspontját, és el tudja mondani a különböző alternatívák előnyeit és hátrányait.****Elolvas a jelenkor problémáival kapcsolatos cikkeket és beszámolókat, amelyeknek szerzői egy adott álláspontot vagy hozzáállást képviselnek. Megérti a kortárs irodalmi prózai szövegeket.****Több műfajban is képes világos, részletes szöveget alkotni különböző témák széles körében, és ki tudja fejteni a véleményét egy aktuális témáról úgy, hogy részletezni tudja a különböző lehetőségekből adódó előnyöket és hátrányokat.****Nyelvtudása megfelel az érettségi vizsga emelt szintjének és követelményeinek.** |

|  |
| --- |
| **Ajánlott témakörök a 11. évfolyamra** |
| Témakörök | Kapcsolódási pontok |
| **Személyes vonatkozások, család**A család szerepe az egyén és a társadalom életébenGyermeknevelés, fegyelmezés és büntetés | *Történelem, társadalmi és állampolgári ismeretek*: a család kialakulása, uralkodó dinasztiák *Hittan:* Jézus és családja, Jézus tanítása a kisgyermekekről  |
| **Ember és társadalom**Az emberi kapcsolatok minősége, fontossága (barátság, szerelem, házasság)Előítéletek, társadalmi problémák és azok kezeléseAz ünnepek fontossága az egyén és a társadalom életében | *Technika, életvitel és gyakorlat*: család és háztartás.*Irodalom*: generációk kapcsolata, családi élet.*Hittan:* generációk - generációs különbségek a Bibliában |
| **Környezetünk**A lakóhely és környéke fejlődésének problémáiA környezetvédelem lehetőségei és problémái | *Technika, életvitel és gyakorlat*: fenntarthatóság, környezettudatosság otthon és a lakókörnyezetben, víz és energia- takarékosság, újrahasznosítás.*Hittan*:a természetes életmód megjelenése a Bibliában |
| **Az iskola**A nyelvtanulás, a nyelvtudás, szerepe, fontossága az Európai UnióbanKülföldi tanulmányi lehetőségek | *Történelem, társadalmi és állampolgári ismeretek*: a tudás fogalmának átalakulása, a tanulás technikái, élethosszig tartó tanulás.*Informatika*: digitális tudásbázisok, könyvtári információs rendszerek.*Hittan*: Bábeli zűrzavar – a nyelvek eredete |
| **A munka világa**A munkavállalás körülményei, lehetőségei itthon és más országokban, divatszakmákMunkahelyi megelégedettség | *Technika, életvitel és gyakorlat*: pályaorientáció és munka.*Hittan*: missziós munka; diachóniai munka/ önkéntes munka; felkészülés |
| **Életmód**A szenvedélybetegségekAlternatív gyógyászat Drogfogyasztás  | *Technika, életvitel és gyakorlat*: testi és lelki egészség, balesetek megelőzése, egészséges ételek.*Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.*Testnevelés és sport*: a rendszeres testedzés szerepe,*Hittan*: gyógymódok a Bibliában; természetes gyógymódok |
| **Szabadidő, művelődés, szórakozás**A szabadidő jelentősége az ember életébenA művészet szerepe a mindennapokban | *Ének-zene*: népzene, klasszikus zene, popzene.*Dráma és tánc*: a szituáció alapelemei, beszédre késztetés, befogadás, értelmezés.*Vizuális kultúra*: művészi alkotások leírása, értelmezése.*Hittan*: Csillagpont – keresztyén ifjúsági találkozó, világtalálkozók; keresztyén szellemű csapatépítő játékok |
| **Utazás, turizmus**A motorizáció hatása a környezetre és a társadalomra | *Földrajz:* más népek kultúrái.*Technika, életvitel és gyakorlat*: közlekedési ismeretek, közlekedésbiztonság, fenntarthatóság, környezettudatosság a közlekedésben.*Földrajz*: a kulturális élet földrajzi alapjai, nyelvek és vallások, egyes meghatározó jellegű országok*Hittan:* zarándoklatok; zarándokok |
| **Tudomány és technika** A tudományos és technikai fejlődés pozitív és negatív hatása a társadalomra, az emberiségreAz űrkutatás szerepe | *Történelem, társadalmi és állampolgári ismeretek; fizika*: tudománytörténeti jelentőségű felfedezések, találmányok.*Informatika*: számítógépen keresztül való kapcsolattartás, információ keresése, az informatikai eszközöket alkalmazó média, az elterjedt infokommunikációs eszközök előnyei és kockázatai, a netikett alapjai, élőszóval kísért bemutatók és felhasználható eszközeik*Hittan*: kutatások a Bibliában; találmányok-tudományos eszközök a Bibliában |
| **Gazdaság és pénzügyek**A fogyasztói társadalom problémáiGazdasági kapcsolataink | *Vizuális kultúra*: plakátművészet*Hittan:* Mindennapi kenyerünk.Bibliai példák az anyagi javak imádatával kapcsolatosan |
|  | **Összesen:** | **108** |

|  |
| --- |
| **Ajánlott témakörök a 12. évfolyamra** |
| Témakörök | Kapcsolódási pontok |
| **Személyes vonatkozások, család**Családi munkamegosztás, szerepek a családban, Generációk együttélésének problémáiA nők társadalmi szerepének változásai | *Technika, életvitel és gyakorlat*: család és háztartás.*Hittan*: életutak, élethelyzetek a Bibliában, generációk kapcsolata, családi élet. |
| **Ember és társadalom**A fogyasztói társadalom, reklámokTársadalmi viselkedési formákAz öltözködés mint a társadalmi hovatartozás kifejezéseBűnözés a társadalombanEutanázia | *Történelem, társadalmi és állampolgári ismeretek**Hittan: bűncselekmények a Bibliában; a bűnösök ítéletei* |
| **Környezetünk**Ökoházak, energiatudatos háztartási szokásokA lakóhely és környéke fejlődésének problémáiUrbanizációs problémák | *Technika, életvitel és gyakorlat*: fenntarthatóság, környezettudatosság otthon és a lakókörnyezetben, víz és energia- takarékosság, újrahasznosítás.*Történelem, társadalmi és állampolgári ismeretek.* lakóhely és környék hagyományai.*Biológia-egészségtan*: élőhely, életközösség, védett természeti érték, változatos élővilág.*Földrajz*: településtípusok; globális problémák, életminőségek különbségei; a Föld mozgása, az időjárás tényezői, a Föld szépsége, egyedisége.*Hittan*: életközösségek a Bibliában.;keresztyén válaszok a környezeti kihívásokra |
| **Az iskola**Külföldi tanulási lehetőségekOktatási rendszerünk fejlődéseOktatási rendszer a célnyelvi kultúrákbanTanulói jogok | *Történelem, társadalmi és állampolgári ismeretek*: a tudás fogalmának átalakulása, a tanulás technikái, élethosszig tartó tanulás.*Informatika*: digitális tudásbázisok, könyvtári információs rendszerek.*Hittan*: tanulást segítő eszközök a Bibliában |
| **A munka világa**Divatszakmák és hiányszakmákMunkahelyi függőségi viszonyokFoglalkoztatás | *Technika, életvitel és gyakorlat*: pályaorientáció és munka.Hittan: a vasárnap szerepe,a munka szerepe az ember életében a Biblia alapján. |
| **Életmód**A kulturált étkezés feltételei, fontosságaA vegetarianizmus problémáiNemzeti és nemzetközi konyhaművészetAlkoholizmusStressz és lelki betegségek | *Technika, életvitel és gyakorlat*: testi és lelki egészség, balesetek megelőzése, egészséges ételek.*Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.*Testnevelés és sport*: a rendszeres testedzés szerepe, relaxáció.*Hittan:* a lelki élet fontossága; test és lélek egysége – a modern kor kihívásaira adott Bibliai válaszok |
| **Szabadidő, művelődés, szórakozás**A könyvek, a média és az internet szerepe, hatásaiMinőségi szórakoztató iparVandalizmus a sporteseményekenSportteljesítmények – Doppingszerek  | *Földrajz:* más népek kultúrái.*Magyar nyelv és irodalom*: különböző kultúrák mítoszai, mondái; a reklám és a popzene új szóbeli költészete.*Informatika*: e-könyvek, médiatudatosság.*Testnevelés és sport*: táncok, népi játékok, a sport és olimpia története, példaképek szerepe, sportágak jellemzői.*Ének-zene*: népzene, klasszikus zene, popzene.*Dráma és tánc*: a szituáció alapelemei, beszédre késztetés, befogadás, értelmezés.*Vizuális kultúra*: művészi alkotások leírása, értelmezése.*Hittan:* Egyházi ének, templomi zene; filmművészeti alkotások Bibliai vonatkozásai; képzőművészeti alkotások ; irodalmi alkotások ( színház) Bibliai vonatkozásai |
| **Utazás, turizmus**Az idegenforgalom jelentőségeÖkoturizmus | *Technika, életvitel és gyakorlat*: közlekedési ismeretek, közlekedésbiztonság, fenntarthatóság, környezettudatosság a közlekedésben.*Földrajz*: a kulturális élet földrajzi alapjai, nyelvek és vallások, egyes meghatározó jellegű országok*Hittan:* vallások; keresztyén ifjúsági szervezetek globális hálózata |
| **Tudomány és technika**Robotok tervezéseGénmódosításA tudományos és technikai fejlődés erkölcsi kérdései | *Történelem, társadalmi és állampolgári ismeretek; fizika*: tudománytörténeti jelentőségű felfedezések, találmányok.*Informatika*: számítógépen keresztül való kapcsolattartás, információ keresése, az informatikai eszközöket alkalmazó média, az elterjedt infokommunikációs eszközök előnyei és kockázatai, a netikett alapjai, élőszóval kísért bemutatók és felhasználható eszközeik.*Hittan:* a lelki kommunikáció formái; új tudományágak pl. hálózatok ; géntechnológia- által felvetett etikai és egyéb kérdések–új felfedezések; informatikai eszközök emberi életre gyakorolt hatása. |
| **Gazdaság és pénzügyek**Hazánk főbb gazdasági mutatóiHitelek és az eladósodás kérdéseA pénz világa | *Történelem, társadalmi és állampolgári ismeretek;**Földrajz*: gazdasági mutatók |
|  | **Összesen:** | **90** |

**A tantárgyi értékelés formái, szempontjai**

Az értékelés a tanulási folyamat alapvető része. Segít a tanulóknak felismerni a tanult nyelvben az előrehaladásukat, mennyit értek el és milyen területeket kell tovább gyakorolni. A tanulók hozzáállása a saját tanulási tapasztalataikhoz pozitívan befolyásolható, amint ők maguk is részt vesznek az egész folyamatban. Az értékelés a tanárok számára is lehetővé teszi a tanítási gyakorlat és a használt anyagtípusok érvényességének visszatükrözését.

A tanév során ügyelünk az írásbeli, és a szóbeli számonkérések arányára. Törekszünk arra, hogy rendszeresen legyen szóbeli, számonkérés is, mert ez egyúttal fejleszti a tanulók beszédkészségét, aktiválja a szókincsüket, s módot ad a szóbeli megnyilatkozás különböző formáinak gyakorlására.

**A számonkérés gyakorisága**

A számonkérés gyakorisága összhangban van a heti óraszámmal, ezért havonta legalább egy alkalommal kerüljön rá sor.

A folyamatot három részre osztjuk bemeneti értékelés, felmérés a tanév elején, a fejlődés értékelése, amit napról napra végeznek, és az összesítő értékelés, egy-egy tematikai egység befejezésekor.

Bemeneti értékelés

Ez diagnosztikus értékelés főleg a tanulóknak az előző évi eredményeire épül. A tanár felbecsülheti a tanuló szintjét, felmérheti az elvégzett munkát, az erősségeket/gyengeségeket stb.

A fejlődés értékelése

Bármilyen, a tanuló által elvégzett feladat használható az ilyen típusú, fejlesztő értékeléshez.

Összesítő értékelés

Az összesítő értékelés a tanulók a tematikai egység tanulása során elvégzett munkáját részvételét és a hozzáállását veszi figyelembe.

Az értékelés szempontrendszere két fő részre bontható:

**Kognitív elemek**: az adott évfolyamon a kerettantervben megfogalmazott fogalomkörök és kommunikációs eszközök ismerete.

**Készségek, jártasságok**: probléma-megoldási készségek, kritikus gondolkodás képessége; képi információ verbalizálása; szociális viszonyulások, magatartásformák ismerete; különböző munkaformákban (frontális, páros, csoportos, egyéni) való tanulás képessége); metakognitív stratégiák ismerete, alkalmazása; önálló tanulás képessége; modell alapján az adott ismeret perszonalizációja; motiváció.

Jelen helyi tanterv javaslata a továbbhaladás feltételeire valamennyi érintett (11-12.) évfolyam végén: a tanuló legyen képes az év végi kimenetet mérésekor a szókincs, beszédkészség, beszédértést és íráskészséget mérő feladatokat legalább 30 %-ban, a nyelvhelyességet 20 %-ban teljesíteni.

Értékelési szempontok: minden készséget, és a nyelvhelyességet külön-külön értékelünk.

**Az értékelés formái:**

* + - szóbeli: párbeszédek, szituációs gyakorlatok, képek verbalizálása, memoriterek, témakörök szókincse, hallott és beszélt szövegértés ellenőrzése
		- írásbeli, mely főleg ösztönző-formáló (formatív) értékelés; nyelvhelyességet, nyelvhasználatot mérő rövid terjedelmű feladatok, egy-egy témakör lezárásaként témazáró dolgozat, projektmunka, poszterek, írásbeli műfajok (levél, e-mail, képeslap, blog, cikk, interjú stb.), olvasott és írott szövegértés ellenőrzése.

*Az írásbeli és szóbeli beszámoltatások alapelvei:*

* *a tanulók életkori sajátosságainak figyelembe vételével történjenek (feladattípusok, terjedelem),*
* *tükrözzék az osztályok és az egyes tanulók esetében is a differenciálás elvét,*
* *az értékelés pozitívumokat kiemelő, segítő hatású legyen,*
* *az írásbeli beszámoltatások ne kerüljenek nyomasztó túlsúlyba a szóbeli beszámoltatások rovására. Különösen ügyelni kell erre az idegen nyelv esetében, amelynél a tantárgy jellege megköveteli, hogy a kommunikatív készségeket és képességeket a tanuló megmutassák;*
* *legyenek rendszeresek: tanév eleji, évközi év végi felméréseknél, méréseknél valamint a témazáró dolgozatoknál bejelentettek****,***
* *a dysgraphiás gyerekek kapjanak szóbeli lehetőséget a beszámolásra, illetve az ő írásbeli munkájukat egyénileg értékeljük (a Nevelési Tanácsadó által vizsgált esetekben),*
* *a feladatok legyenek változatosak, gondolkodtatóak, egyértelműek, érdeklődést felkeltők,*
* *a feladatok a tanult ismeretekre épüljenek - a begyakorolt, kifejlesztett készségeket kérjék számon,*
* *tantárgytól függetlenül fontos a szép, helyes beszéd tanítása, a kifejezőkészség, az előadói készség fejlesztése.*

 *Az írásbeli és szóbeli beszámoltatások célja:*

* *adjanak hiteles, átfogó képet a tanulók ismereteiről, jártasságaik és készségeik kialakulásának mértékéről; tegyék lehetővé ezek szaktanári értékelését,*
* *igazolják vissza a tanulót érintő pedagógiai folyamat eredményét vagy eredménytelenségét; alapozzák meg az esetleg szükséges kiigazításokat.*

 *Az írásbeli és szóbeli beszámoltatások rendje*

* *A tananyag feldolgozásában a kiemelten fontos részek elsajátításának ellenőrzésekor*
* *egy-egy témakör összefoglalása után*
* *félévi vagy év végi ütemezéssel*
* *Projekt, témahét esetében projektzáráskor*

*Az írásbeli és szóbeli beszámoltatások formái*

* *egyéni*
* *csoportos*
* *iskolai munkán alapuló/ otthoni munkán alapuló*

*Az írásbeli és szóbeli beszámoltatások módszerei:*

* *igaz-hamis állítás*
* *hibás állítások javítása*
* *TOTÓ*
* *szöveg kiegészítése*
* *szógyűjtés*
* *feleletválasztás*
* *mondat-kiegészítés*
* *tollbamondás*
* *vázlatírás*
* *fogalmazás*
* *levélírás*
* *e-mail írása*
* *szódolgozat*
* *témazáró dolgozat*
* *teszt*
* *rövid, egy-egy anyagrészt átfogó tudáspróba*
* *röpdolgozat*
* *feladatlap*
* *felelet*
* *képleírás*
* *kiselőadás, esszé*
* *gyűjtőmunka (projekt, témahét)*
* *szómagyarázat készítése*
* *tömörítés*
* *élménybeszámoló*
* *projekt készítése*
* *társasjáték készítése egy adott témakörön belül*
* *prezentáció (szakköri munka, projekt, témahét)*
* *kisfilm (szakköri munka, projekt, témahét)*
* *fotó (szakköri munka, projekt, témahét)*
* *tudományos dolgozatok (kutatómunkán alapuló verseny)*
	+ - önértékelés
		- tanulói értékelés (pár-, csoportmunkában)
		- minősítő-szelektáló (szummatív)
		- összegző-lezáró értékelés (osztályzás).

A beszámoltatások tanulmányi értékelésben betöltött szerepe:

* A rendszeres értékelés elengedhetetlen, ugyanis tanár és a diák számára egyaránt visszajelzés a végzett munkáról.
* Megalapozza a szöveges vagy az érdemjeggyel történő értékelést, kijelöli a további fejlesztési irányokat.

 A követelményrendszerünk alapelvei

Iskolánk nevelő-oktató tevékenységéből adódóan sokrétű követelményrendszert állít fel a diákok számára. Az ezeknek való megfelelés, vagy meg nem felelés alapelveit foglaljuk össze az alábbiakban.

* + Csak az iskola helyi tantervében elfogadott tananyagot lehet megkövetelni.
	+ A követelmények megállapításánál figyelembe kell venni az életkori sajátosságokat.
	+ Figyelembe kell venni a tanuló képességeit - talentumait -, és a tanuláshoz való hozzáállását, ehhez jól kell ismerni a tanulót.
	+ A követelmény célja nem az elriasztás, hanem az igényesség igényének kialakítása.
	+ A tantárgyi és tanórai követelmények legyenek világosak egyértelműek és teljesíthetőek. A tanév elején közölt elvárások ne változzanak a tanév során, a tanuló érezze a következetességet, és a kiszámíthatóságot.
	+ A követelmény mögött érződjön a tanítvány egyediségének és teremtettségének tisztelete.

**Tananyag-ajánlás:**

A kiválasztás szempontjai:

1. témakörei (fő-és altémakörök) és azok kapcsolódási pontjai; készségenkénti fejlesztési céljai és feladatai, tartalma és szövegfajtái, szövegforrásai; kommunikációs eszközei; fogalomkörei és értékelési rendszere-módjai teljes mértékben megegyeznek az érvényben lévő NAT és KERETTANTERVEK előírásaival
2. témakörei és feladattípusai korosztály relevánsak
3. minden szempontból megfelelnek a kommunikatív nyelvoktatás elvárásainak
4. egyenletesen és fokozatosan fejlesztik az idegen nyelvi kulcskompetencia komponenseit
5. az integrált készségfejlesztés során minden kiadványunkban hangsúlyos a kultúra és civilizáció, mint ötödik készség, valamint a tantárgyköziség
6. alkalmasak az idegen nyelvi kompetencia mellett a többi kulcskompetencia fejlesztésére is különös tekintettel a digitális kompetenciára
7. tartalmaznak az „e-learning”-hez is tananyagot
8. nem tartalmaznak negatív attitűdre buzdító, valamint erőszakra serkentő témákat, feladatokat